कांग्रेस पर करारा प्रहार करते हुए श्री शाह ने कहा कि जनता द्वारा नकारे जाने के बाद कांग्रेस अब झूठ का पुलिंदा फैलाने पर उतर आई है। उन्होंने कहा कि अब राहुल गांधी झूठा प्रचार कर रहे हैं कि मोदी सरकार ने एससी/एसटी एक्ट को डिमोलिश कर दिया जबकि इस तरह की कोई बात ही नहीं है। उन्होंने कहा कि कांग्रेस पार्टी भ्रम फैला रही है कि भाजपा सरकार ने रिजर्वेशन ख़त्म कर दिया। उन्होंने कहा कि राहुल जी, आप कान खोलकर सुन लें कि भारतीय जनता पार्टी कभी आरक्षण हटाने वाली नहीं है और यदि कांग्रेस पार्टी इस हटाना चाहे, तब भी भारतीय जनता पार्टी आरक्षण को हटने नहीं देगी, यह कमिटमेंट भारतीय जनता पार्टी का है।